**4 А клас** **Домашна работа – 16 учебна седм.**

***Литература***

* Моля, прочетете текстa **„Снежно недоразумение“** от *Паулина Станчева* на **стр. 50-51** от ***Читанката***. Желателно е новият урок да се прочете достатъчно пъти, докато стане гладко.

* **Как се грижите за природата и животните през зимата?**
* Моля, запишете отговора в тетрадката с широки редове, като използвате пълни изречения.

***Български език***

* Моля, направете **упражнения 4, 5 и 7** на **стр. 34-35** от ***Тетрадка № 1.***

***Човекът и Обществото***

**Втори срок - история**

Моля, прочетете урока на тема **„Възстановяване на българската държава“** на **стр. 42-43** по ***Човекът и Обществото****.* Отговорете писмено на въпросите, като запишете отговорите в тетрадката с широки редове, използвайки пълни изречения.

**Въпроси:**

1. **Какво се е случило на 3 март 1878 г. в Сан Стефано?**
2. **На колко части Берлинския договор разделил земите на тогавашна България? Кои са те и какво се случило с Македония и част от Тракия?**
3. **Какво се случва на 16 април 1879 г. в старата столица Велико Търново?**

**Допълнителни върпоси (по желание):**

1. **На коя дата след Освобождението е избран първият бълграски княз? Кой е той?**
2. **Какво е „конституция“? Прочетете и препишете значението на думата от речника в долния ляв ъгъл на стр. 42.**

* ***Творческа задача: Ръчно изработено табло на тема „Защита на природата в моя роден край“***

Ще ви трябва бял картон (не много голям), хартия, ножици, снимки/рисунки (за рисунките пособия за оцветяване) и лепило.

Направете едно проучване за природните забележителности и паркове в родния ви край (ако сте родени в Лондон, то тогава изберете родния край на някой от родителите ви или друго селище в близост) и запишете наученото под формата на текст върху хартията (или листи от тетрадка). Изрежете в подходящи форми и залепете върху картона на различни места. Над/до текстовете залепете ваши снимки от природата на този роден край, или принтирайте от интернет, или дори може да нарисувате природни картини, свързани с темата. Вие изберете. По желание украсете таблото с рамка или нарисувайте орнаменти, имитиращи рамка. Използвайте въображението си. 😊

**Срокът за изпълнение на задачата е до края на месец януари.**

Донесете ги в клас, защото най-красивите табла ще окачим в сградата на нашето училище и ще качим в сайта. А ето и въпросите за насока:

1. **Изброй най-близките защитени природни обекти до твоето селище.**
2. **Избери един от тези обекти, запиши наименованието му и къде се намира.**
3. **Разкажи, ако има легенди и предания, свързани с него.**
4. **Кога е обявен за защитен обект?**
5. **Какви растения и животни се охраняват?**
6. **Какви са правилата, които посетителите трябва да спазват?**